CELEX: 32006D0195
Language: et
Date: 2006-03-02 00:00:00
Title: 2006/195/EÜ: Komisjoni otsus,  2. märts 2006 , ühenduse 2006. aasta finantsabi kohta ühenduse teatud tugilaboritele, mis tegelevad veterinaarsete bioloogiliste riskidega rahvatervisele  (teatavaks tehtud numbri K(2006) 604 all)

9.3.2006   
            
            
               ET
            
            
               Euroopa Liidu Teataja
            
            
               L 70/78
            
         
      KOMISJONI OTSUS,
   2. märts 2006,
   ühenduse 2006. aasta finantsabi kohta ühenduse teatud tugilaboritele, mis tegelevad veterinaarsete bioloogiliste riskidega rahvatervisele
   (teatavaks tehtud numbri K(2006) 604 all)
   (Ainult hollandi-, itaalia-, prantsus- ja saksakeelne tekst on autentne)
   (2006/195/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 28 lõiget 2,
   ning arvestades järgmist:
   
               (1)
            
            
               Nõukogu otsusega 90/424/EMÜ nähakse ette, et ühendus peab kaasa aitama veterinaarkontrollide tõhususe parandamisele, andes finantsabi tugilaboritele. Iga tugilaboriks nimetatud labor võib ühenduse veterinaariaalaste õigusaktide kohaselt teatud tingimustel ühenduselt finantsabi saada.
            
         
               (2)
            
            
               Komisjoni 29. jaanuari 2004. aasta määrusega (EÜ) nr 156/2004, mis käsitleb otsuse 90/424/EMÜ (2) artikli 28 kohaselt ühenduse tugilaboritele antavat ühenduse finantsabi, nähakse ette, et ühendus annab finantsabi, kui kinnitatud tööprogrammid on tõhusalt ellu viidud ja abisaajad esitavad sätestatud tähtaja jooksul kogu vajaliku teabe.
            
         
               (3)
            
            
               Komisjon on andnud hinnangu tööprogrammidele ja vastavatele eelarve projektidele, mis ühenduse asjaomased tugilaborid on 2006. aastaks esitanud.
            
         
               (4)
            
            
               Sellele vastavalt tuleks määratud ühenduse tugilaboritele anda ühenduse finantsabi nende ülesannete ja kohustuste täitmiseks, mis on sätestatud nõukogu 29. aprilli 1996. aasta direktiivis 96/23/EÜ (millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ja tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ). (3)
               
            
         
               (5)
            
            
               Täiendavat abi tuleks anda seminaride korraldamiseks valdkondades, mis kuuluvad ühenduse tugilaborite vastutusalasse.
            
         
               (6)
            
            
               Vastavalt nõukogu 17. mai 1999. aasta määruse (EÜ) nr 1258/1999 (ühise põllumajanduspoliitika kohta) (4) artikli 3 lõikele 2 rahastab Euroopa Põllumajanduse Arendus- ja Tagatisfondi tagatisrahastu ühenduse eeskirjade kohaselt võetud veterinaar- ja taimetervisemeetmeid. Finantskontrolli suhtes kehtivad käesoleva otsuse kohta määruse (EÜ) nr 1258/1999 artiklid 8 ja 9.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Ühendus annab Saksamaale finantsabi direktiivi 96/23/EÜ V lisa 2. peatükis sätestatud ülesannete ja kohustuste täitmiseks (teatud ainejääkide avastamiseks), mida teostab Saksamaal Berliinis asuv Bundesamt für Verbraucherschutz und Lebensmittelsicherheit (endine Bundesinstitut für gesundheitlichen Verbraucherschutz und Veterinärmedizin (BGVV)).
   Ajavahemikuks 1. jaanuar 2006 kuni 31. detsember 2006 antav finantsabi ei ületa 425 000 eurot.
   2.   Lisaks lõikes 1 kehtestatud ülemmäärale annab ühendus Prantsusmaale finantsabi, et lõikes 1 viidatud laboratoorium saaks organiseerida seminari. Nimetatud finantsabi ei ületa 30 000 eurot.
   Artikkel 2
   1.   Ühendus annab Prantsusmaale finantsabi direktiivi 96/23/EÜ V lisa 2. peatükis sätestatud ülesannete ja kohustuste täitmiseks (teatud ainejääkide avastamiseks), mida teostab Prantsusmaal Fougères'is asuv Laboratoire L’Agence Française de Sécurité Sanitaire des aliments (endine Laboratoire des médicaments veterinaries (CNEVA-LMV)).
   Ajavahemikuks 1. jaanuar 2006 kuni 31. detsember 2006 antav finantsabi ei ületa 425 000 eurot.
   2.   Lisaks lõikes 1 kehtestatud ülemmäärale annab ühendus Prantsusmaale finantsabi, et lõikes 1 viidatud laboratoorium saaks organiseerida seminari. Nimetatud finantsabi ei ületa 30 000 eurot.
   Artikkel 3
   1.   Ühendus annab Itaaliale finantsabi direktiivi 96/23/EÜ V lisa 2. peatükis sätestatud ülesannete ja kohustuste täitmiseks (teatud ainejääkide avastamiseks), mida teostab Itaalias Roomas asuv Instituto Superiore di Sanità.
   Ajavahemikuks 1. jaanuar 2006 kuni 31. detsember 2006 antav finantsabi ei ületa 255 000 eurot.
   2.   Lisaks lõikes 1 kehtestatud ülemmäärale annab ühendus Itaaliale finantsabi, et lõikes 1 viidatud laboratoorium saaks organiseerida seminari. Nimetatud finantsabi ei ületa 30 000 eurot.
   Artikkel 4
   1.   Ühendus annab Hollandile finantsabi direktiivi 96/23/EÜ V lisa 2. peatükis sätestatud ülesannete ja kohustuste täitmiseks (teatud ainejääkide avastamiseks), mida teostab Hollandis Bilthovenis asuv Rijksinstituut voor Volksgezondheid en Milieuhygiëne (RIVM).
   Ajavahemikuks 1. jaanuar 2006 kuni 31. detsember 2006 antav finantsabi ei ületa 425 000 eurot.
   2.   Lisaks lõikes 1 kehtestatud ülemmäärale annab ühendus Hollandile finantsabi, et lõikes 1 viidatud labor saaks organiseerida seminari. Nimetatud finantsabi ei ületa 30 000 eurot.
   Artikkel 5
   Käesolev otsus on adresseeritud Saksamaa Liitvabariigile, Prantsuse Vabariigile, Itaalia Vabariigile ja Madalamaade Kuningriigile.
   
      Brüssel, 2. märts 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud otsusega 2006/53/EÜ (ELT L 29, 2.2.2006, lk 37).
   
      (2)  ELT L 27, 30.1.2004, lk 5.
   
      (3)  EÜT L 125, 23.5.1996, lk 10. Direktiivi on viimati muudetud Euroopa Parlamendi ja nõukogu määrusega (EÜ) nr 882/2004 (ELT L 165, 30.4.2004, lk 1).
   
      (4)  EÜT L 160, 26.6.1999, lk 103.